stanford-oval/wikipedia huggingface dataset:
ราชมงคลเกมส์ ครั้งที่ 27
สัญลักษณ์ประจำการแข่งขัน > ตราสัญลักษณ์

สัญลักษณ์ประจำการแข่งขัน มีส่วนประกอบ 4 ส่วน ได้แก่
ตัวเลขเก้าไทย (๙) แสดงถึง ความสามัคคีเป็นน้ำหนึ่งใจเดียวกัน ของนักกีฬามหาวิทยาลัยเทคโนโลยีราชมงคลทั้งเก้าแห่ง
คลื่นสีน้ำเงิน สื่อถึง สีประจำพระองค์ พระบาทสมเด็จพระมหาภูมิพลอดุลยเดชมหาราช บรมนาถบพิตร ที่ทรงพระกรุณาธิคุณ โปรดเกล้าฯ พระราชทานนาม "ราชมงคล" และคลื่น 4 ลูกคลื่น หมายถึง วิทยาเขตทั้ง 4 ของมหาวิทยาลัยเทคโนโลยีราชมงคลตะวันออก ประกอบด้วย วิทยาเขตบางพระ วิทยาเขตจันทบุรี วิทยาเขตจักรพงษภูวนารถ และวิทยาเขตอุเทนถวาย
คลื่นสีน้ำเงินเทอร์ควอยส์ 3 คลื่น คือ 3 จังหวัด อันเป็นที่ตั้งของวิทยาเขตต่าง ๆ ของมหาวิทยาลัยเทคโนโลยีราชมงคลตะวันออก ได้แก่ จังหวัดชลบุรี จังหวัดจันทบุรี และกรุงเทพมหานคร เมื่อรวมกันทั้งหมด 7 คลื่น ความหมายว่าในปีของการจัดการแข่งขัน เป็นปีแห่งการเฉลิมฉลองพระชนมายุครบ 7 รอบ 84 พรรษา ของพระบาทสมเด็จพระเจ้าอยู่หัว
ตัวอักษรคำว่า "ตะวันออกเกมส์" เป็นตัวอักษรที่ประดิษฐ์ขึ้น โดยนำคลื่นน้ำมาเป็นองค์ประกอบหลักในการประดิษฐ์ สื่อถึงท้องทะเลอันกว้างไกลซึ่งเป็นเอกลักษณ์ของภาคตะวันออก ที่อุดมสมบูรณ์ไปด้วยทรัพยากรธรรมชาติ
สัญลักษณ์ประจำการแข่งขัน > สัตว์นำโชค

ปลาการ์ตูน พันธุ์ส้มขาว เพศผู้ ชื่อ "น้ำหนึ่ง" และปลาการ์ตูน พันธุ์มะเขือเทศ เพศเมีย ชื่อ "น้ำใจ" เป็นปลาที่มีสีสันสวยงาม น่ารัก โดยธรรมชาติปลาการ์ตูนจะอยู่ร่วมกับดอกไม้ทะเล ที่ถึงแม้ว่าดอกไม้ทะเลจะมีเข็มพิษแต่กลับไม่ทำอันตรายต่อปลาการ์ตูน ทำให้ปลาการ์ตูนอาศัยอยู่ได้อย่างปลอดภัย เปรียบเสมือนว่า การอยู่ร่วมกัน ทำกิจกรรมร่วมกันของนักศึกษาที่ไม่ว่าจะมาจากต่างภูมิภาค ต่างถิ่น ต่างครอบครัว ต่างวัฒนธรรมแต่ก็สามารถจะใช้ชีวิตร่วมกัน แบ่งปัน รู้รัก รู้อภัย มีความเป็นมิตรผูกพันซึ่งกันและกันได้เป็นอย่างดี
สนามแข่งขัน

การแข่งขันกีฬามหาวิทยาลัยเทคโนโลยีราชมงคลแห่งประเทศไทย ครั้งที่ 27 ใช้สนามแข่งขันทั้งสิ้น 3 แห่ง ได้แก่
สนามกีฬามหาวิทยาลัยเทคโนโลยีราชมงคลตะวันออก
สนามกีฬาสถาบันการพลศึกษา จังหวัดชลบุรี
สนามกีฬามหาวิทยาลัยบูรพา
สรุปเหรียญการแข่งขัน

สรุปผลการแข่งขัน
| อันดับ | มทร>  |  ทอง |  เงิน |  ทองแดง | รวม |
| --- | --- | --- | --- | --- | --- |
| 1 | ธัญบุรี | 27 | 19 | 19 | 65 |
| 2 | อีสาน | 20 | 20 | 32 | 72 |
| 3 | ล้านนา | 14 | 20 | 28 | 62 |
| 4 | พระนคร | 12 | 8 | 11 | 31 |
| 5 | กรุงเทพ | 10 | 10 | 9 | 29 |
| 6 | ศรีวิชัย | 6 | 11 | 11 | 28 |
| 7 | ตะวันออก | 6 | 4 | 8 | 18 |
| 8 | สุวรรณภูมิ | 4 | 5 | 6 | 15 |
| 9 | รัตนโกสินทร์ | 4 | 4 | 7 | 15 |
|  | รวม | 103 | 101 | 131 | 335 |
ดูเพิ่ม

กีฬามหาวิทยาลัยเทคโนโลยีราชมงคลแห่งประเทศไทย
แหล่งข้อมูลอื่น

ตะวันออกเกมส์ เก็บถาวร 2011-01-20 ที่ เวย์แบ็กแมชชีน
| ก่อนหน้า |  | ราชมงคลเกมส์ ครั้งที่ 27 |  | ถัดไป |
| --- | --- | --- | --- | --- |
| ราชมงคลเกมส์ ครั้งที่ 26 (มทร.รัตนโกสินทร์) |  | กีฬามหาวิทยาลัยเทคโนโลยีราชมงคลแห่งประเทศไทย  (29 มกราคม - 5 กุมภาพันธ์ พ.ศ. 2554) |  | ราชมงคลเกมส์ ครั้งที่ 28 (มทร.ศรีวิชัย) |
| ด ค กกีฬามหาวิทยาลัยเทคโนโลยีราชมงคลแห่งประเทศไทย (ปีการศึกษา) |
| --- | --- |
กีฬาวิทยาลัยเทคโนโลยี และอาชีวศึกษา: 1 (2526) • 2 (2527) • 3 (2528() • 4 (2529) • 5 (2530)
กีฬาสถาบันเทคโนโลยีราชมงคล: 6 (2531) • 7 (2532) • 8 (2533) • 9 (2534) • 10 (2535) • 11 (2536) • 12 (2537) • 13 (2538) • 14 (2539) • 15 (2540) • 16 (2541) • 16 (2542) • 17 (2543) • 18 (2544) • 19 (2545) • 20 (2546) • 21 (2547)
กีฬามหาวิทยาลัยเทคโนโลยีราชมงคล แห่งประเทศไทย: 22 (2548) • 23 (2549) • 24 (2550) • 25 (2551) • 26 (2552) • 27 (2553) • 28 (2554) • 29 (2555) • 30 (2556) • 31 (2557) • 32 (2558) • 33 (2559) • 34 (2560) • 35 (2562)
สัตว์นำโชค "น้ำหนึ่ง" "น้ำใจ"
เอเรียดอร์

เอเรียดอร์ (Eriador) เป็นชื่อดินแดนที่ปรากฏในนิยายของ เจ. อาร์. อาร์. โทลคีน หลายๆ เรื่อง เช่น เดอะลอร์ดออฟเดอะริงส์ เดอะฮอบบิท ซิลมาริลลิออน เป็นต้น คำว่า เอเรียดอร์ เป็นภาษาซินดาริน หมายถึง 'แผ่นดินร้าง' อาณาเขตของเอเรียดอร์สังเกตได้จากแนวเทือกเขาที่ขนาบอยู่ทางด้านตะวันตก คือเทือกเขาเอเร็ดลูอิน และด้านตะวันออก คือเทือกเขามิสตี้ หรือ ฮิธายเกลียร์
ดินแดนเอเรียดอร์ในยุคบรรพกาลหรือยุคที่หนึ่งของโลกอาร์ดา เป็นดินแดนที่เต็มไปด้วยป่ารกทึบ เหล่าเอลฟ์ที่เดินทางออกจากทะเลสาบคุยวิเอเนนมุ่งสู่แผ่นดินตะวันตก ต้องใช้เวลาเดินทางข้ามดินแดนนี้อยู่นานนับปีกว่าจะสามารถข้ามเอเร็ดลูอินไปได้ ไม่ค่อยมีเอลฟ์อาศัยอยู่ในดินแดนนี้มากนัก หากไม่ตั้งถิ่นฐานลงทางฟากตะวันออกของเทือกเขามิสตี้ ก็มักจะเดินทางข้ามไปถึงเบเลริอันด์ได้จนหมด
ในยุคที่สอง หลังจากแผ่นดินเบเลริอันด์ล่มสลายไปแล้ว เอลฟ์ที่หนีรอดมาได้ ได้ตั้งถิ่นฐานลงทางด้านใต้ของเทือกเขาเอเร็ดลูอิน (คือฟากตะวันตกสุดของเอเรียดอร์) เป็นอาณาจักรลินดอน อีกพวกหนึ่งบุกเบิกไกลออกไปทางตะวันออก และตั้งอาณาจักรเอเรกิออนที่เชิงเขาฮิธายเกลียร์ (คือฟากตะวันออกสุดของเอเรียดอร์) ดินแดนช่วงกึ่งกลางยังคงถูกทิ้งเป็นป่ารกทึบ
เมื่อถึงสมัยของ ทาร์-อัลดาริออน กษัตริย์นักเดินเรือแห่งนูเมนอร์  ชาวนูเมนอร์ได้เดินทางมาบุกเบิกดินแดนบนมิดเดิลเอิร์ธ โดยสร้างท่าเรือที่ปากแม่น้ำเกรย์ฟลัด แล้วแผ้วถางผืนป่าในเขตเอเน็ดไวธ์ (Enedwaith) เรื่อยขึ้นไปจนถึงปากแม่น้ำฮอร์เวล แล้วตั้งเมืองขึ้นชื่อว่า เมืองธาร์บัด (เมืองนี้เมื่อถึงยุคที่สามได้กลายเป็นเมืองร้าง) ทำให้ผืนป่าเอเน็ดไวธ์กลายเป็นที่ราบกว้างใหญ่ดังที่ปรากฏในยุคที่สาม คงเหลือเขตป่าเพียงเล็กน้อยอันเป็นที่อยู่อาศัยของชาวดันแลนด์
ตอนกลางของแผ่นดินเอเรียดอร์ ถูกบุกเบิกโดยชาวฮอบบิทนักผจญภัยสองคน และต่อมาได้กลายเป็นอาณาจักรไชร์
มีถนนสายสำคัญตัดผ่านกลางเอเรียดอร์สองสาย ได้แก่
ถนนเหนือใต้ - หรือถนนกรีนเวย์ ตั้งต้นจากฟอร์นอสต์ ผ่านเมืองบรี ธาร์บัด ลงไปกอนดอร์ ในช่วงปลายยุคที่สอง จนถึงช่วงต้นของยุคที่สาม ถนนสายนี้เป็นเส้นทางติดต่อระหว่างอาณาจักรอาร์นอร์กับกอนดอร์ แต่หลังจากอาณาจักรอาร์นอร์ล่มสลายไป ก็ไม่ค่อยมีใครใช้เส้นทางนี้อีก มันได้กลายเป็นเส้นทางที่ทั้งรกร้างและอันตราย จนกระทั่ง โบโรเมียร์แห่งกอนดอร์ เดินทางผ่านอีกครั้งในปีที่ 3018 ของยุคที่สาม เพื่อไปยังริเวนเดลล์
ถนนตะวันออก - ตั้งต้นจากเกรย์เฮเวนส์ ผ่านฮอบบิตัน สะพานแบรนดี้ไวน์ บรี ไปสิ้นสุดที่ริเวนเดลล์
โรงเรียนบ้านหาดเสือเต้น

| โรงเรียนบ้านหาดเสือเต้น |
| --- | --- |
Ban Hat Suea Ten School
ที่ตั้ง

หมู่ที่ 6 ตำบลคุ้งตะเภา อำเภอเมือง จังหวัดอุตรดิตถ์
ข้อมูล
ชื่ออื่น: ส.ต.ม.
คติพจน์: อตฺตานํ ทมยนฺติ ปณฺฑิตา   บัณฑิตย่อมฝึกฝนตน
สถาปนา: พ.ศ. 2496
หน่วยงานกำกับ: กระทรวงศึกษาธิการ (โรงเรียนรัฐ)  สพฐ.อต.เขต 1
รหัส: ศธ 03180.130
ผู้อำนวยการ: นายอุดม รัตนสังข์ ค.บ., ค.ม. (การบริหารการศึกษา) 
สี:   สีน้ำเงิน หมายถึง ความรู้, ความสง่างามด้วยความรู้   สีแสด หมายถึง ความมีคุณธรรมในจิตใจ
เพลง: มาร์ชหาดเสือเต้น
เว็บไซต์: www.hstschool.org
โรงเรียนบ้านหาดเสือเต้น เป็นโรงเรียนประจำหมู่บ้านหาดเสือเต้น ตั้งอยู่ที่ บ้านหาดเสือเต้น ตำบลคุ้งตะเภา อำเภอเมือง จังหวัดอุตรดิตถ์ สังกัดสำนักงานเขตพื้นที่การศึกษาอุตรดิตถ์เขต 1 สำนักงานคณะกรรมการการศึกษาขั้นพื้นฐาน กระทรวงศึกษาธิการ โรงเรียนบ้านหาดเสือเต้น เป็นสถานศึกษารางวัลโรงเรียนพระราชทานในระดับประถมศึกษา ปัจจุบันโรงเรียนแบ่งการเปิดการสอนเป็น ระดับมัธยมศึกษาตอนต้น ระดับประถมศึกษา และระดับก่อนประถมศึกษา
โรงเรียนบ้านหาดเสือเต้น เดิมชื่อว่า "โรงเรียนบ้านงิ้วงาม 2" เปิดทำการเรียนการสอนครั้งแรกในปี พ.ศ. 2496 โดยอาศัยศาลาการเปรียญวัดหาดเสือเต้นเป็นสถานที่เรียน (ได้อาศัยเรียนอยู่ที่วัดหาดเสือเต้นจนถึง พ.ศ. 2512 จึงย้ายมายังที่ตั้งปัจจุบัน)
ปัจจุบันโรงเรียนบ้านหาดเสือเต้นเปิดทำการเรียนการสอนเป็น 3 ระดับชั้น คือระดับก่อนประถมศึกษา ระดับประถมศึกษา และระดับมัธยมศึกษาตอนต้น มีนายอุดม  รัตนสังข์ ดำรงตำแหน่ง ผู้อำนวยการโรงเรียนบ้านหาดเสือเต้นคนปัจจุบัน
หัวหน้าสถานศึกษา

| 0 | 1 | 2 |
| --- | --- | --- |
ผู้บริหารสถานศึกษา
|  รายชื่อ |  ระยะเวลาอยู่ในตำแหน่ง  |  |
| นายธารา น่วมศิริ | ไม่ทราบ - พ.ศ. 2551 |  |
| นายอุดม รัตนสังข์ | พ.ศ. 2551 - ปัจจุบัน |  |
สัญลักษณ์โรงเรียนบ้านหาดเสือเต้น > พระพุทธรูปประจำโรงเรียนบ้านหาดเสือเต้น

พระพุทธรูปประจำโรงเรียนบ้านหาดเสือเต้น เป็นพระพุทธรูปนั่งปางมารวิชัย หน้าตักเก้านิ้ว มีพุทธลักษณะสมัยสุโขทัยตอนปลายหล่อในสมัยรัชกาลปัจจุบันด้วยโลหะทองเหลืองผิวบริสุทธิ์ ปลายองคุลีเสมอกันทุกองค์ ชายสังฆาฏิเป็นง่ามเขี้ยวตะขาบจรดพระนาภี ตามแบบอย่างพระพุทธรูปสมัยสุโขทัย องค์พระประดิษฐานอยู่ภายในมณฑปพระพุทธรูปประธานประจำโรงเรียนใกล้กับเสาธงชาติด้านหน้าอาคารราชพฤกษ์โรงเรียนบ้านหาดเสือเต้น เป็นสัญลักษณ์ทางพระพุทธศาสนาประจำโรงเรียนที่สำคัญประการหนึ่ง องค์พระเป็นประธานสำหรับประกอบพิธีบูชาพระรัตนตรัยก่อนเข้าห้องเรียนของนักเรียนประจำวันทุกวัน พระพุทธรูปองค์นี้ได้รับการถวายพระนามว่า "พระพุทธอนันตปัญญามหาศิริธรรโมภาส"  พระนามพระพุทธรูปเป็นมงคลนามสื่อความหมายถึง "พระพุทธเจ้าผู้ทรงเปล่งซึ่งพระประทีปแห่งธรรมคือความเป็นมหามิ่งมงคลอันเกิดจากการเป็นผู้ทรงกอรปไปด้วยพระปัญญาคุณอันไม่มีที่สิ้นสุด"
สัญลักษณ์โรงเรียนบ้านหาดเสือเต้น > ตราสัญลักษณ์โรงเรียนบ้านหาดเสือเต้น

ตราสัญลักษณ์โรงเรียนบ้านหาดเสือเต้น เป็นรูปวงรี ภายในมีข้อความ สตม แสดงอักษรย่อของโรงเรียน ส, ต หมายถึงบ้านหาดเสือเต้น และ ม หมายถึง เมือง อักษรทั้งสามย้อมสีน้ำเงินและสีแสด อันเป็นสีประจำโรงเรียน ด้านล่างอักษรกรอบในมีช่อชัยพฤกษ์ หมายถึงปัญญา แถบรอบนอกด้านบนเป็นชื่อโรงเรียน ด้านล่างเป็นพุทธภาษิตภาษาบาลีคำขวัญประจำโรงเรียนอันมีที่มาจากพระไตรปิฎก ขุททกนิกาย ธรรมบท, มัชฌิมนิกาย มูลปัณณาสก์ และขุททกนิกาย เถรคาถา ว่า "อตฺตานํ ทมยนฺติ ปณฺฑิตา" แปลว่า บัณฑิตย่อมฝึกตน
สัญลักษณ์โรงเรียนบ้านหาดเสือเต้น > คำขวัญโรงเรียนบ้านหาดเสือเต้น

คำขวัญโรงเรียนบ้านหาดเสือเต้น เป็นพระพุทธศาสนสุภาษิตภาษาบาลีอันมีที่มาจากพระไตรปิฎก ขุททกนิกาย ธรรมบท, มัชฌิมนิกาย มูลปัณณาสก์ และขุททกนิกาย เถรคาถา ว่า
อตฺตานํ ทมยนฺติ ปณฺฑิตา 
บัณฑิตย่อมฝึกตน
หมายถึงนักเรียนโรงเรียนบ้านหาดเสือเต้น เข้ามาศึกษาเพื่อฝึกหัดตนทั้งกายและใจให้กลายเป็นผู้ที่เรียกว่าบัณฑิตที่แท้จริง คือเป็นผู้มีความรู้วิชาการควบคู่กับคุณธรรมในจิตใจ เป็นคนดีของสังคมได้ในอนาคต
สัญลักษณ์โรงเรียนบ้านหาดเสือเต้น > เพลงประจำโรงเรียน

| --- | --- |
มาร์ชหาดเสือเต้น: 

เพลงประจำโรงเรียน มาร์ชหาดเสือเต้น
หากไม่ได้ยินเสียง โปรดดูเพิ่มที่ วิกิพีเดีย:วิธีใช้สื่อ
ปัจจุบัน เพลงประจำโรงเรียนบ้านหาดเสือเต้น คือเพลง มาร์ชหาดเสือเต้น เป็นบทเพลงประจำโรงเรียนแห่งนี้ โดยมีทำนองแบบเพลงมาร์ช และเนื้อหากล่าวถึงความหมายของสีประจำโรงเรียนและความสามัคคี
สัญลักษณ์โรงเรียนบ้านหาดเสือเต้น > สีประจำโรงเรียน

██ น้ำเงิน หมายถึง ความสุขสงบร่มเย็น
██ แสด หมายถึง ปัญญา ความรู้
ธงกีฬาสีโรงเรียนบ้านหาดเสือเต้น
พระพุทธอนันตปัญญามหาศิริธรรโมภาส พระพุทธรูปประจำโรงเรียนบ้านหาดเสือเต้น
พื้นที่ของสถานศึกษา > อาณาบริเวณของสถานศึกษา

โรงเรียนบ้านหาดเสือเต้น ตั้งอยู่หมู่ที่ 6 ตำบลคุ้งตะเภา อำเภอเมือง จังหวัดอุตรดิตถ์ รหัสโรงเรียน  690013 ตัวโรงเรียนตั้งอยู่ทางฝั่งตะวันออกของแม่น้ำน่าน ห่างจากสำนักงานเขตพื้นที่การศึกษาอุตรดิตถ์เขต 1 เป็นระยะทาง 18 กิโลเมตร ห่างจากศาลากลางจังหวัดอุตรดิตถ์ ประมาณ 20 กิโลเมตร โรงเรียนบ้านหาดเสือเต้น ตั้งอยู่บนที่ราชพัสดุ มีพื้นที่และกรรมสิทธิ์ถือครองที่ดินจำนวน 27 ไร่ 2 งาน 50 ตารางวา เลขที่กรรมสิทธิ์ อต.190 นส.3ก เลขที่ 348 (ที่ราชพัสดุ) โดยที่ดินผืนนี้ได้รับบริจาคจากชาวบ้านในหมู่บ้านจำนวน 4 แปลง คือ ที่ดินของนายดอกไม้ นางละมูล  รุ่งเชตุ, นายเนียม นางบุญชอบ  ดอนคง, นายแหนง นางลูกอิน  ดอนคง และนายพยอม จินดาประทุม
โรงเรียนมีบริเวณพื้นที่ทั้งหมด 27 ไร่ 2 งาน 50 ตารางวา อาณาเขตส่วนใหญ่ใช้เป็นพื้นที่ในการจัดการศึกษาสำหรับนักเรียน แบ่งเป็น
พิ้นที่สนามกีฬา 4 ไร่ 2 งาน ใช้เป็นสนามกีฬาฟุตบอล, วอลเลย์บอล, ตะกร้อ และเปตอง
พื้นที่ตั้งอาคารเรียนและอาคารประกอบ จำนวน 5 ไร่ เป็นอาคารไม้ 2 หลัง อาคารปูนชั้นเดียว 1 หลัง อาคารเอนกประสงค์  1 หลัง และโรงอาหารไม้  1 หลัง
พื้นที่สำหรับการเรียนการเกษตรจำนวน 3 ไร่ ใช้ปลูกพืชผักสวนครัว, พืชล้มลุก และไม้ยืนต้น
พื้นที่สำหรับเลี้ยงปลา จำนวน 4 ไร่ แบ่งเป็นบ่อเลี้ยงปลา 3 บ่อ
พื้นที่สำหรับทำนาเพื่อการศึกษา จำนวน 6 ไร่
พื้นที่สำหรับจัดกิจกรรมสิ่งแวดล้อม จำนวน 2 ไร่
พื้นที่สำหรับจัดการศึกษาธรรมชาติและสมุนไพร จำนวน 2 ไร่ 30 ตารางวา
ภาพพาโนรามาโรงเรียนบ้านหาดเสือเต้น
พื้นที่ของสถานศึกษา > อาคารสถานที่

อาคารเรียนแบบ ป.1 ฉ. ใต้ถุนต่ำ 5 ห้องเรียนจำนวน 1 หลัง
อาคารเรียนแบบ ป.1 ฉ. ใต้ถุนต่ำ 3 ห้องเรียน จำนวน 1 หลัง
หอประชุมใหญ่ จำนวน 1 หลัง
โรงอาหารแบบ 312 จำนวน 1 หลัง
ห้องน้ำ 3 หลัง
การศึกษา

โรงเรียนบ้านหาดเสือเต้น มีเขตพื้นที่บริการนักเรียนจำนวน 3 หมู่บ้าน คือ หมู่ 5 หมู่ 6 และหมู่ 8 บ้านหาดเสือเต้น ตำบลคุ้งตะเภา อำเภอเมือง จังหวัดอุตรดิตถ์ จำนวนหลังคาเรือนตั้งอยู่ห่างจากโรงเรียน ตั้งแต่ประมาณ 100 เมตร ถึง 3000 เมตร มีนักเรียนเดินทางมาโรงเรียนโดยเดินเท้าและใช้จักรยานยืมเรียน การสัญจรภายในหมู่บ้านบางพื้นที่มีปัญหาในช่วงฤดูฝน
โรงเรียนบ้านหาดเสือเต้น มีนำเรียนจากหมู่บ้านใกล้เคียงเข้ามาศึกษาเล่าเรียน ทั้งจากหมู่ 4 บ้านคุ้งตะเภา หมู่ 5 บ้านหัวหาด หมู่7 บ้านบ่อพระ และหมู่ 9 บ้านหนองบัว (ตำบลผาจุก อำเภอเมือง จังหวัดอุตรดิตถ์) รวมจำนวนประชากรในเขตพื้นที่บริการทั้งชายหญิงประมาณ 1,700 คน จำนวนหลังคาเรือน 350 หลังคาเรือน
การศึกษา > การจัดการศึกษา

การเปิดการเรียนการสอนในช่วงชั้นต่าง ๆ
พ.ศ. 2512 เปิดการเรียนการสอนระดับประถมศึกษา 1-6
พ.ศ. 2534 ได้ขอเปิดทำการสอนขยายโอกาส ระดับชั้นมัธยมศึกษาปีที่ 1
พ.ศ. 2535 ได้ขอเปิดทำการสอนขยายโอกาส ระดับชั้นมัธยมศึกษาปีที่ 2
พ.ศ. 2536 ได้ขอเปิดทำการสอนขยายโอกาส ระดับชั้นมัธยมศึกษาปีที่ 3
การรับบุคคลเข้าศึกษา > ระดับก่อนเกณฑ์การศึกษา

โรงเรียนบ้านหาดเสือเต้น รับนักเรียนระดับก่อนเกณฑ์การศึกษาจากหมู่บ้านหาดเสือเต้นทั้ง 2 หมู่
การรับบุคคลเข้าศึกษา > ระดับประถมศึกษา

ระดับประถมศึกษา โรงเรียนบ้านหาดเสือเต้นรับนักเรียนในเขตพื้นที่บริการนักเรียนจำนวน 3 หมู่บ้าน คือ หมู่ 5 หมู่ 6 และหมู่ 8 บ้านหาดเสือเต้น ตำบลคุ้งตะเภา อำเภอเมือง จังหวัดอุตรดิตถ์
การรับบุคคลเข้าศึกษา > ระดับมัธยมศึกษาตอนต้น

ระดับมัธยมศึกษาตอนต้น โรงเรียนบ้านหาดเสือเต้นรับนักเรียนในเขตพื้นที่บริการนักเรียนจำนวน 3 หมู่บ้าน คือ หมู่ 5 หมู่ 6 และหมู่ 8 บ้านหาดเสือเต้น ตำบลคุ้งตะเภา อำเภอเมือง จังหวัดอุตรดิตถ์
การรับบุคคลเข้าศึกษา > การสำเร็จการศึกษา

ผู้เรียนสำเร็จการศึกษาระดับประถมศึกษาปีที่ 6 จะได้รับอนุมัติประกาศนียบัตรรับรองการสำเร็จการศึกษาระดับประถมศึกษา และผู้เรียนที่สำเร็จการศึกษาระดับมัธยมศึกษาปีที่ 3 จะได้ประกาศนียบัตรรับรองการสำเร็จการศึกษาระดับมัธยมศึกษาตอนต้น
อื่น ๆ > โรงเรียนรางวัลพระราชทาน

โรงเรียนบ้านหาดเสือเต้น เป็นโรงเรียนระดับพื้นฐานในเขตชนบทหนึ่งในไม่กี่แห่งของโรงเรียนในจังหวัดอุตรดิตถ์ที่ได้รับรางวัลโรงเรียนพระราชทานในระดับประถมศึกษาถึง 2 สมัย โดยครั้งแรกได้รับพระราชทานรางวัลโรงเรียนพระราชทาน ประเภทโรงเรียนประถมศึกษาขนาดเล็ก ในปี พ.ศ. 2530 ครั้งที่สองได้รับพระราชทานรางวัล (ประภทเดียวกัน) ในปี พ.ศ. 2550
ปัจจุบันโรงเรียนบ้านหาดเสือเต้นจัดโต๊ะหมู่สำหรับประดิษฐานประกาศนียบัตรรางวัลโรงเรียนพระราชทานไว้ภายในห้องประชุมโรงเรียนบ้านหาดเสือเต้น และได้มีการจัดติดตั้งป้ายแสดงข้อความโรงเรียนรางวัลพระราชทานไว้บริเวณหน้าโรงเรียน (ประตูด้านทิศตะวันตก)
อื่น ๆ > โรงเรียนคุณธรรมชั้นนำระดับดีมาก

โรงเรียนบ้านหาดเสือเต้น ได้เข้าร่วมโครงการโรงเรียนวิถีพุทธตามโครงการของกรมการศาสนา กระทรวงวัฒนธรรม ในปี พ.ศ. 2548 และมีการจัดกิจกรรมส่งเสริมคุณธรรมจริยธรรมด้านพระพุทธศาสนามาโดยตลอด รวมทั้งได้รับความร่วมมือจากคณะสงฆ์ตำบลคุ้งตะเภา นำพระสงฆ์เข้าสอนศีลธรรมในสถานศึกษา ซึ่งเป็นโครงการในดำริของพระสมุห์สมชาย จีรปุญฺโญ มาตั้งแต่ปี พ.ศ. 2542 ซึ่งมีนักเรียนสอบไล่ได้ธรรมศึกษาจำนวนมากในแต่ละปี ทำให้ในปี พ.ศ. 2550 โรงเรียนบ้านหาดเสือเต้น ได้รับเลือกให้เข้ารับการประเมินคุณภาพการเรียนการสอนและการจัดกิจกรรมการเรียนรู้ทางพระพุทธศาสนา จากส่วนธรรมนิเทศ มหาวิทยาลัยมหาจุฬาลงกรณราชวิทยาลัย โดยได้ผลการประเมินผ่านใน ระดับคุณภาพดีมาก (ระดับสูงสุด) ซึ่งเป็นหนึ่งในไม่กี่โรงเรียนในภาคเหนือตอนล่างที่ได้รับคัดเลือกให้เข้ารับการประเมินและสามารถผ่านการประเมินได้ในระดับดังกล่าว
ดูเพิ่มที่ เขตปกครองคณะสงฆ์ตำบลคุ้งตะเภา
การติดต่อโรงเรียน

สามารถติดต่อโรงเรียนหาดเสือเต้นได้โดยทางโทรศัพท์เลขหมาย 0 5540 7035
ดูเพิ่ม

หมู่บ้านหาดเสือเต้น
วัดหาดเสือเต้น
แหล่งข้อมูลอื่น

ข้อมูลภาพรวมของโรงเรียนบ้านหาดเสือเต้น[ลิงก์เสีย]
แผนที่และภาพถ่ายทางอากาศของ โรงเรียนบ้านหาดเสือเต้น
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
17°39′32″N 100°10′57″E﻿ / ﻿17.658931°N 100.182629°E﻿ / 17.658931; 100.182629
ประกาศนียบัตรรางวัลโรงเรียนพระราชทานระดับประถมศึกษา โรงเรียนบ้านหาดเสือเต้น
ภาพพาโนรามาหน้าโรงเรียนบ้านหาดเสือเต้น
อาคารเรียนชั้นประถมศึกษา
อาคารเรียนชั้นมัธยมศึกษา
บริเวณหน้าอาคารโรงเรียนบ้านหาดเสือเต้น
| ด ค กโรงเรียนในเครือข่ายคุ้งตะเภา-ถ้ำฉลอง อำเภอเมืองอุตรดิตถ์ จังหวัดอุตรดิตถ์ |
| --- | --- |
ประถมศึกษา: โรงเรียนป่ากล้วยเสริมวิทยา* • โรงเรียนบ้านคุ้งตะเภา* • โรงเรียนบ้านหัวหาด* • โรงเรียนบ้านบ่อพระ* • โรงเรียนบ้านห้วยฉลอง**
ประถมศึกษา และมัธยมศึกษาตอนต้น: โรงเรียนป่าขนุนเจริญวิทยา* • โรงเรียนบ้านหาดเสือเต้น* • โรงเรียนบ้านวังถ้ำ**
(*) โรงเรียนในตำบลคุ้งตะเภา, (**) โรงเรียนในตำบลถ้ำฉลอง
| ด ค กหน่วยการปกครองและสถานที่สำคัญในตำบลคุ้งตะเภา |
| --- | --- | --- |
| หมู่บ้าน |  หมู่บ้านป่ากล้วย (หมู่ 1-2)  หมู่บ้านป่าขนุน(หมู่ 3)  หมู่บ้านคุ้งตะเภา (หมู่ 4)  หมู่บ้านหัวหาด (หมู่ 5)  หมู่บ้านหาดเสือเต้น (หมู่ 6,8)  หมู่บ้านบ่อพระ (หมู่ 7)  |  |
| ศาสนสถาน |  วัดคุ้งตะเภา  วัดใหม่เจริญธรรม  วัดป่ากล้วย  วัดป่าสักเรไร  วัดหาดเสือเต้น  วัดหนองปล้อง  วัดบ่อพระ  |  |
| สถานศึกษา |  โรงเรียนบ้านคุ้งตะเภา  โรงเรียนบ้านหัวหาด  โรงเรียนบ้านบ่อพระ  โรงเรียนป่าขนุนเจริญวิทยา (ประถมและมัธยมต้น)  โรงเรียนบ้านหาดเสือเต้น (ประถมและมัธยมต้น)  สำนักศาสนศึกษาวัดคุ้งตะเภา (สำนักเรียนของคณะสงฆ์)  |  |
| การท่องเที่ยว |  อนุสาวรีย์คู่บารมีกู้แผ่นดิน (หมู่บ้านคุ้งตะเภา)  สวนสาธารณะหาดริมน้ำน่านหมู่บ้านคุ้งตะเภา (หมู่บ้านคุ้งตะเภา)  พิพิธภัณฑ์พื้นบ้านวัดคุ้งตะเภา (วัดคุ้งตะเภา)  หลวงพ่อสุวรรณเภตรา (วัดคุ้งตะเภา)  หลวงพ่อสุโขสัมฤทธิ์ (วัดคุ้งตะเภา)  สวนพฤกษศาสตร์สมุนไพรวัดคุ้งตะเภา (วัดคุ้งตะเภา)  ต้นบุนนาควัดคุ้งตะเภา (วัดคุ้งตะเภา)  บึงทุ่งกะโล่ (เขตหมู่บ้านคุ้งตะเภา)  |  |
ปัจจุบันโรงเรียนบ้านหาดเสือเต้นเปิดการเรียนการสอนถึงระดับมัธยมศึกษาตอนต้น
นักเรียนโรงเรียนบ้านหาดเสือเต้น
นายอุดม รัตนสังข์
พระพุทธอนันตปัญญามหาศิริธรรโมภาส พระพุทธรูปประจำโรงเรียนบ้านหาดเสือเต้น ประดิษฐานในมณฑป
นักเรียนโรงเรียนบ้านหาดเสือเต้นในชุดสีประจำโรงเรียน
คณะครูนักเรียนและผู้บริหารโรงเรียน โรงเรียนบ้านหาดเสือเต้น ปีการศึกษา 2553
ขบวนอัญเชิญประกาศนียบัตรรางวัลพระราชทาน โรงเรียนบ้านหาดเสือเต้น พ.ศ. 2550
พระสงฆ์เข้าสอนศีลธรรมในโรงเรียนบ้านหาดเสือเต้น
โอเกอร์ดูว์สตาด

สำหรับดีวีดีในชื่อเรียกเดียวกันนี้ ดูที่บทความ โอเกอร์ดูว์สตาด (ดีวีดี)
โอเกอร์ดูว์สตาด  (ฝรั่งเศส: Au cœur du stade , "ณ ใจกลางสนามกีฬาแห่งฝรั่งเศส") เป็นอัลบัมบันทึกการแสดงสดลำดับที่ 4 ของเซลีน ดิออน โดยเป็นอัลบั้มภาษาฝรั่งเศสลำดับที่ 20 และเป็นอัลบั้มลำดับที่ 25 ของทั้งหมด ออกจำหน่ายเมื่อวันที่ 3 กันยายน พ.ศ. 2542 [ต้องการอ้างอิง]
ข้อมูลอัลบั้ม

โอเกอร์ดูว์สตาด เป็นอัลบัมบันทึกจากการแสดงสดครั้งสุดท้ายก่อนการพักงานเซลีน ดิออน การแสดงสดดังกล่าวจัดขึ้นที่สนามกีฬาแห่งฝรั่งเศส หรือสตาดเดอฟร็องซ์ ซึ่งเป็นการแสดงสดสองรอบในระหว่างวันที่ 19 - 20 มิถุนายน พ.ศ. 2542 มีผู้ชมมากถึงเก้าหมื่นคนต่อรอบ คิดเป็นจำนวนทั้งสิ้นหนึ่งแสนแปดหมื่นคน เพลงส่วนใหญ่ที่ขับร้องในคอนเสิร์ตครั้งนี้มากจากอัลบัม ซีลซูฟีเซเดเม กับทั้งยังมีเพลงฝรั่งเศสในยุคแรก ๆ ของเซลีน เป็นต้นว่า "เซอเนเตเกิงแรฟ" (ฝรั่งเศส: Ce n'était qu'un rêve), "ดามูร์อูดามีตีเอ" (ฝรั่งเศส: D'amour ou d'amitié) และ "มงนามีมากีเต" (ฝรั่งเศส: Mon ami m'a quittée) รวมตลอดถึงเพลงภาษาอังกฤษจากอัลบัม เล็ตส์ทอล์กอะเบาต์เลิฟ คือ เพลง "เล็ตส์ทอล์กอะเบาต์เลิฟ" และ "มายฮาร์ตวิลโกออน" การแสดงดังกล่าวเป็นส่วนหนึ่งของคอนเสิร์ตทัวร์เล็ตส์ทอล์กอะเบาต์เลิฟ
อัลบัมการแสดงสดนี้ไม่ได้ประกอบด้วยเพลงทั้งหมดที่เซลีนแสดงไป ซึ่งฉบับเต็มสามารถรับชมได้จากดีวิดีโอเกอร์ดูว์สตาดซึ่งวางแผงเมื่อ พ.ศ. 2542
ดีวิดีโอเกอร์ดูว์สตาดยังนำมาวางแผงอีกครั้งพร้อมกับอาโลแล็งปียา เมื่อเดือนกันยายน พ.ศ. 2547
ได้มีการประชาสัมพันธ์อัลบัมโอเกอร์ดูว์สตาดนี้โดยการเผยแพร่การแสดงเพลง "ดองเซิงโนตเรอมงด์" สดผ่านทางสถานีโทรทัศน์[ต้องการอ้างอิง]
รายชื่อเพลง

| # | Title | Writers | Length |
| --- | --- | --- | --- |

| 1. | "Let's Talk About Love" | B. Adams, J.J. Goldman, E. Kennedy | 7:39 |
| 2. | "Dans un autre monde" | J.J. Goldman | 4:26 |
| 3. | "Je sais pas" | J.J. Goldman, J. Kapler | 5:47 |
| 4. | "Je crois toi" | J.J. Goldman | 4:36 |
| 5. | "Terre" | E. Benzi | 4:26 |
| 6. | "J'irai où tu iras" (with Jean-Jacques Goldman) | J.J. Goldman | 4:06 |
| 7. | "S'il suffisait d'aimer" | J.J. Goldman | 5:10 |
| 3. | "On ne change pas" | J.J. Goldman | 6:03 |
| 9. | Medley acoustique:  "Ce n'était qu'un rêve/D'amour ou d'amitié/ Mon ami m'a quittée/L'amour existe encore/Ziggy" | T. Dion, C.Dion, J. Dion; R. Vincent, J.P. Lang, E. Marnay; C. Loigerot, T. Geoffroy, E. Marnay; L. Plamondon, R. Cocciante; L. Plamondon, M. Berger | 11:33 |
| 10. | "Pour que tu m'aimes encore" | J.J. Goldman | 5:20 |
| 11. | " My Heart Will Go On" | J. Horner, W. Jennings | 5:23 |
ชาร์ต

ขึ้นสู่อันดับ 1 ใน ประเทศ ดังต่อไปนี้ ฝรั่งเศส, สวิตเซอร์แลนด์ และเบลเยี่ยม
| ประเทศ | อันดับ สูงสุด | จำนวน สัปดาห์ | สถานะ | ยอดขาย |
| --- | --- | --- | --- | --- |
| Belgium Wallonie | 1 (1w) | 24 | Platinum | 50,000 |
| France | 1 (2w) | 28 | 2x Platinum | 600,000 |
| Switzerland | 1 (4w) | 17 | Platinum | 50,000 |
| Belgium Flanders | 3 | 13 | - | - |
| France (Mid-Price) | 11 | 13 | - | - |
| Canada | 15 | 6 | Gold | 50,000 |
| Austria | 18 | 5 | - | n/a |
| Netherlands | 23 | 7 | - | n/a |
| Germany | 37 | 5 | - | n/a |
| Hungary | 37 | 1 | - | n/a |
| Belgium Wallonie (Mid-Price) | 47 | 1 | - | - |
| United Kingdom | 146 | 1 | - | n/a |
| Portugal | n/a | n/a | Silver | 10,000 |
| United States | - | - | - | 8,900 |
โอ โคลเน

| โอ โคลเน |
| --- | --- |
ประเภท:   เทเลโนเบล่า  นาฏกรรม  โรแมนติก  บันเทิงคดีแนววิทยาศาสตร์ 
สร้างโดย: กลอเรีย เปเรซ
เขียนโดย: กลอเรีย เปเรซ
กำกับโดย:   เทเรซา ลามเพรยา  มาร์เซลู ทราเวสซู  มารียู มาร์ซียู บันดารา  มาร์กุช เชคท์แมน  เจย์ม มอนจาร์ดิม 
แสดงนำ:   มูรีลู เบนิซียู  จิโอวานนา อันโตเนลลี  ฌูกา เด โอลีเวย์รา  สเตนียู การ์เซีย  เรจินัลดู ฟาเรีย  เวรา ฟิชเชอร์  ดาลตัน วิก  ดานีแยลา เอสโกบาร์  อาดรียานา เลสซา  นีเวีย มาเรีย  อังตอนียู คาลโลนี  เลติเซีย ซาบาเทลลา  เอเลียเน จาร์ดินี  ฌันทิรา มาร์ทีนี  เดโบรา ฟาลาเบลลา 
ดนตรีแก่นเรื่องเปิด: "โซล โอ โซล" โดย ซากราดู โคราเซา ดา เตรา
ผู้ประพันธ์เพลง: มาร์กุช วียานา
ประเทศแหล่งกำเนิด:  บราซิล
ภาษาต้นฉบับ: โปรตุเกส อาหรับ
จำนวนฤดูกาล: 1
จำนวนตอน: 221
การผลิต
สถานที่ถ่ายทำ:   รีโอเดจาเนโร  ประเทศโมร็อกโก 
กล้อง: กล้องหลายตัว
ความยาวตอน: 30–74 นาที
ออกอากาศ
เครือข่าย: เรจีโกลบู
ออกอากาศ: 1 ตุลาคม ค.ศ. 2001 (2001-10-01) – 14 มิถุนายน ค.ศ. 2002 (2002-06-14)
การแสดงที่เกี่ยวข้อง
เอล โคลน (2553)
โอ โคลเน (โปรตุเกส: O Clone) เป็นละครแนวเทเลโนเบล่าของบราซิล สร้างโดย กลอเรีย เปเรซ ออกอากาศทางช่องเรจีโกลบู เมื่อวันที่ 1 ตุลาคม พ.ศ. 2544 ถึงวันที่ 14 มิถุนายน พ.ศ. 2545
นักแสดง

มูรีลู เบนิซียู รับบท ลูกัส เฟร์ราซ (Lucas Ferraz), ดีโยกู เฟร์ราซ (Diogo Ferraz) และ เอ็ดวัลดู เลอังดรู โมรา ดา ซิลวา "แลโอ" (Edvaldo Leandro Moura da Silva "Léo")
จิโอวานนา อันโตเนลลี รับบท เจด ราชิด (Jade Rachid)
ฌูกา เด โอลีเวย์รา รับบท เอากุสตู อัลบิเอรี (Augusto Albieri)
สเตนียู การ์เซีย รับบท อะลี เอล อาดีบ (Ali El Adib)
เรจินัลดู ฟาเรีย รับบท เลโอนิดัส เฟร์ราซ "เลเอาซินโญ่" (Leônidas Ferraz "Leãozinho")
เวรา ฟิชเชอร์ รับบท อีเวเต สิมาส เฟร์ราซ (Yvete Simas Ferraz)
ดาลตัน วิก รับบท ซาอิด ราชิด (Said Rachid)
ดานีแยลา เอสโกบาร์ รับบท ไมซา เฟร์ราซ (Maysa Ferraz)
อาดรียานา เลสซา รับบท เดอุสา ดา ซิลวา (Deusa da Silva)
นีเวีย มาเรีย รับบท เอ็ดนา อัลบิเอรี (Edna Albieri)
อังตอนียู คาลโลนี รับบท มุฮัมมัด ราชิด (Mohamed Rachid)
เลติเซีย ซาบาเทลลา รับบท ลาติฟฟา เอล อาดีบ ราชิด (Latiffa El Adib Rachid)
เอเลียเน จาร์ดินี รับบท นาสิระ ราชิด (Nazira Rachid)
ฌันทิรา มาร์ทีนี รับบท โซไรเด (Zoraide)
เดโบรา ฟาลาเบลลา/ซินเทีย ฟาลาเบลลา รับบท เมลิสซา เฟร์ราซ "เมล" (Melissa Ferraz "Mel")
กริชตียานา โอลีเวย์รา รับบท อลิเซ มาเรีย เฟร์เรย์รา ดัช แนวึช "อลิซินญา" (Alice Maria Ferreira das Neves "Alicinha")
เร็ว..แรงทะลุนรก 6

| เร็ว> .แรงทะลุนรก 6 |
| --- | --- |
กำกับ: จัสติน ลิน
เขียนบท: คริส มอร์แกน
สร้างจาก: ตัวละคร โดย แกรี สก็อต ทอมป์สัน
อำนวยการสร้าง: นีล เอช มอริตซ์ วิน ดีเซล เคลย์ตัน ทาวน์เซนด์
นักแสดงนำ: วิน ดีเซล พอล วอล์กเกอร์ ดเวย์น จอห์นสัน จอร์ดาน่า บรูว์สเตอร์ ไทรีส กิบสัน มิเชลล์ ร็อดริเกซ ซุง กัง คริส บริจส์ ลุค อีแวนส์ จีน่า คาราโน่
กำกับภาพ: สตีเฟน เอฟ. วินดอน
ตัดต่อ: คริสเตียน เวกเนอร์ เคลลี มัตซึโมโต ดีแลน ไฮสมิท
ดนตรีประกอบ: ลูคัส วิดัล
บริษัทผู้สร้าง: Relativity Media Original Film One Race Films  
ผู้จัดจำหน่าย: Universal Pictures
วันฉาย: 23 พฤษภาคม 2556 (ไทย)  24 พฤษภาคม 2556 (สหรัฐอเมริกา)
ความยาว: 130 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 160 ล้านดอลลาร์สหรัฐ
ทำเงิน: 788.7 ล้านดอลลาร์สหรัฐ
ก่อนหน้านี้: เร็ว..แรงทะลุนรก 5 (2011)
ต่อจากนี้: เร็ว..แรงทะลุนรก 7 (2015)
ข้อมูลจาก IMDb
ข้อมูลจากสยามโซน
เร็ว..แรงทะลุนรก 6 (อังกฤษ: Fast & Furious 6) รู้จักในอีกชื่อว่า Fast Six หรือ Furious 6 เป็นภาพยนตร์โลดโผนที่ออกฉายในปี ค.ศ. 2013 เป็นภาพยนตร์ลำดับที่ 6 ในชุดเดอะฟาสต์แอนด์เดอะฟิวเรียส เขียนบทโดยคริส มอร์แกน และกำกับโดย จัสติน ลิน นำแสดงโดย วิน ดีเซล, พอล วอล์กเกอร์, ดเวย์น จอห์นสัน และ มิเชลล์ ร็อดริเกซ